section_heading: Župna crkva
paragraph_text: Nije poznato kada i gdje je izgrađena drvena crkva posvećena sv. Martinu, no zapisi iz kanonske vizitacije koja datira u 1729. godinu govore kako je ona već tada bila stara i trošna te se nalazila na vrlo plavnom mjestu. Na inicijativu mještana predvođenih tadašnjim župnikom 29. srpnja 1792. godine započinje gradnja nove crkve u središtu sela. Izgradnja je dovršena u jesen 1794. godine kada je i blagoslovljena. Prigodom kanonske vizitacije Župe Bošnjaci 1864. godine biskup Strossmayer zadužio je tadašnjeg župnika dr. Andriju Šumanovca da se, s obzirom na rastući broj vjernika, pobrine za proširenje crkve ili gradnju nove premda je to bila najveća crkva u dekanatu (384 m<sup>2</sup>). Međutim, taj biskupov nalog nikad nije izvršen iako su sredstva za izgradnju bila osigurana. Godine 1897. crkva je značajno oštećena u potresu kada je bila i privremeno zatvorena sve dok nije ojačana željeznim stegama.<ref> Crkva je obnavljana krajem 80-ih godina prošlog stoljeća.